**Ministru kabineta noteikumu projekta**

### “Grozījums Ministru kabineta 2002. gada 4. novembra noteikumos Nr. 498 “[Kārtība, kādā profesionālā militārā dienesta karavīrs pilda valsts civildienesta ierēdņa amatu](https://likumi.lv/ta/id/68101-kartiba-kada-profesionala-militara-dienesta-karavirs-pilda-valsts-civildienesta-ieredna-amatu)”” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījums Ministru kabineta 2002.gada 4.novembra noteikumos Nr.498 “[Kārtība, kādā profesionālā militārā dienesta karavīrs pilda valsts civildienesta ierēdņa amatu](https://likumi.lv/ta/id/68101-kartiba-kada-profesionala-militara-dienesta-karavirs-pilda-valsts-civildienesta-ieredna-amatu)” (turpmāk – projekts) ir izstrādāts pēc Aizsardzības ministrijas iniciatīvas, ņemot vērā to, ka Ministru kabineta 2010.gada 5.oktobra noteikumi Nr. 947 “Karavīru un zemessargu militārās disciplīnas reglaments” (turpmāk – MK noteikumi Nr. 947) zaudējis spēku 2020.gada 1.decembrī, stājoties spēkā “Militārās disciplināratbildības likumam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2002.gada 4.novembra noteikumu Nr.498 “[Kārtība, kādā profesionālā militārā dienesta karavīrs pilda valsts civildienesta ierēdņa amatu](https://likumi.lv/ta/id/68101-kartiba-kada-profesionala-militara-dienesta-karavirs-pilda-valsts-civildienesta-ieredna-amatu)” (turpmāk – MK noteikumi Nr.498) 14.punktā noteikts, ka disciplinārsodus uzskaita saskaņā ar Karavīru militārās disciplīnas reglamentu. Saeimā ir pieņemts “Militārās disciplināratbildības likums”, kas ar tā spēkā stāšanos 2020.gada 1.decembrī aizstāj šobrīd spēkā esošos Ministru kabineta 2010.gada 5.oktobra noteikumus Nr. 947 “Karavīru un zemessargu militārās disciplīnas reglaments”. Paredzēts, ka minētais likums novērsīs tiesiskā regulējuma sadrumstalotību un vienkāršos tā piemērošanu, paredzot turpmāk disciplināratbildības jautājumu karavīriem un zemessargiem regulēt vienotā likumā. Jaunais likums pēc būtības ietver līdz šim noteikto tiesisko regulējumu disciplināratbildības jomā karavīriem un zemessargiem, kas līdz šim bija ietverts Militārā dienesta likuma un Latvijas Republikas Zemessardzes likuma normās, kaut gan vispārīgais princips karavīru un zemessargu atbildības jautājumā ir vienāds, proti, gan karavīrus, gan zemessargus par prettiesisku rīcību sauc pie disciplinārās, administratīvās vai kriminālatbildības, normatīvajos aktos noteiktajā kārtībā piedzenot arī atlīdzību par nodarīto materiālo zaudējumu. Militārās disciplināratbildības likuma normas lielā mērā balstītas uz MK noteikumos Nr. 947  paredzētā regulējuma bāzes, vienlaikus jaunajā likumā inkorporējot arī Militārā dienesta likuma un Latvijas Republikas Zemessardzes likuma normas par karavīriem un zemessargiem piemērojamajiem disciplinārsodiem.  Tā kā MK noteikumu Nr.498 tiesību subjekts ir karavīrs, kurš pārvietots uz civilo iestādi, piemērotie disciplinārie sodi tiks uzskaitīti saskaņā ar Militārās disciplināratbildības likuma 27. panta pirmo daļu.  MK noteikumu Nr.498 spēkā esošā 14.punkta redakcija pēc būtības netiek mainīta; 14.punkts tiek izteikts jaunajā redakcijā, norādot, ka disciplinārsodus uzskaita saskaņā ar Militārās disciplināratbildības likumu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija |
| 4. | Cita informācija | Aizsardzības ministrija ir izvērtējusi arī MK noteikumu Nr.498 13.punkta grozījumu nepieciešamību.  MK noteikumi Nr.498 izdoti saskaņā ar [Valsts civildienesta likuma](https://likumi.lv/ta/id/10944-valsts-civildienesta-likums) [3.panta](https://likumi.lv/ta/id/10944-valsts-civildienesta-likums#p3) ceturto daļu, atbilstoši kurai ierēdņu amatus, kurus var ieņemt profesionālā dienesta karavīri, ierēdņa amata pienākumu izpildes kārtību, disciplinārsodīšanas kārtību un Militārā dienesta likumā profesionālā dienesta karavīram noteikto pabalstu, piemaksu un kompensāciju izmaksas kārtību nosaka Ministru kabinets. Tādēļ saskaņā ar MK noteikumu Nr.498 13.punktā noteikto karavīram, kas pilda valsts civildienesta ierēdņa amatu, disciplinārsodu uzliek aizsardzības ministrs, pamatojoties uz valsts pārvaldes iestādes vadītāja ierosinājumu, ja karavīra disciplinārpārkāpums ir saistīts ar ierēdņa amata pildīšanu. Šis regulējums atbilst Nacionālo bruņoto spēku likumā nostiprinātajam vienvadības principam (proti, karavīri dienesta laikā atrodas kopējā komandvadības ķēdē, kuras virsotnē ir Aizsardzības ministrs (sk.Nacionālo bruņoto spēku likuma 13.panta pirmo daļu)), no kā izriet arī Militārās disciplināratbildības likuma 16.pantā nostiprinātais nosacījums, ka augstākiem komandieriem (priekšniekiem), ieskaitot aizsardzības ministru, ir visas zemāku komandieru (priekšnieku) disciplinārās varas tiesības. Līdz ar to grozījums minētajā punktā nav nepieciešams. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku karavīri un zemessargi. |
| 2. | Tiesiskā regulējuma ietekme uz tautsaimniecību un administratīvo slogu | Projekta izpilde tiks realizēta esošo pārvaldes funkciju ietvaros, administratīvais slogs nepalielināsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt vai reorganizēt esošās institūcijas. |
| 3. | Cita informācija | Nav |

Iesniedzējs:

Ministru prezidenta biedrs,

aizsardzības ministrs  A.Pabriks

Vīza: Valsts sekretārs J.Garisons

Daiga Ceiziņa,67335244

[Daiga.Ceiziņa@mod.gov.lv](mailto:Daiga.Ceiziņa@mod.gov.lv)